ג'ון היקר

עלילה

בתחילת הסרט, ג'ון טירי (צ'נינג טאטום), סמ"ר בצבא ארצות הברית שוכב על האדמה במדי קרב עם פצעי ירייה לגופו. מטבעות מתחילים ליפול עליו, בקריינות, הוא נזכר בטיול ילדות שלו למטבעת ארצות הברית. הוא משווה את עצמו למטבע בצבא ארצות הברית, ומצהיר ש"הדבר האחרון שחשבתי עליו לפני שהתחרפנתי לגמרי היה את".
ב-2001, כשג'ון נמצא בחופשה ופוגש את סבאנה לין קרטיס (אמנדה סייפריד), תלמידת קולג' בחופשת אביב. במהלך השבועיים שהם מתראים, סבאנה וג'ון מתאהבים אחד בשני. ג'ון פוגש את משפחתה של סבאנה, את שכנה, טים וודון, ואת בנו האוטיסט של טים, אלאן. רנדי, חבר של סבאנה ללימודים מתחרה בג'ון, ללא הצלחה, על ליבה.
סבאנה פוגשת את אביו של ג'ון (ריצ'רד ג'נקינס), גבר מתבודד שעיקר העניין שלו הוא במטבעות. ג'ון מספר לסבאנה שהאובססיה של אביו עם מטבעות פוגעת ביחסיהם, ושהם לא קרובים. סבאנה מעלה בפני ג'ון השערה שאולי לאביו, כמו לאלאן, יש אוטיזם. ג'ון המאוכזב נקלע לקטטה עם שכנה של סבאנה, רנדי, ונותן בטעות אגרוף לטים. הוא מתנצל בפני טים, משאיר לסבאנה מכתב, והם מעבירים את היום האחרון ביחד. לאחר עזיבתו של ג'ון, הוא וסבאנה מתחילים מערכת יחסים ארוכת מרחק בעזרת מכתבים שהם כותבים אחד לשני. על אף שג'ון מחליט לעזוב את הצבא, פיגועי 11 בספטמבר גורמים לו לחשוב שנית, ובסופו של דבר הוא בוחר להתגייס מחדש. במהלך השנתיים הבאות, ג'ון וסבאנה ממשיכים לשלוח מכתבים אחד לשני. בסופו של דבר, סבאנה שולחת לג'ון מכתב אחרון שבו היא מודיעה לו שהיא מאורסת למישהו אחר. ג'ון שנכנס לדיכאון עקב החדשות, שורף את כל מכתביה של סבאנה.
לאחר שג'ון נורה כמה פעמים על ידי אויב, הצבא מעודד אותו לחזור הביתה, אך הוא מחליט להתגייס מחדש. במשך ארבע השנים הבאות, ג'ון לוקח חלק בהרבה משימות של הצבא. הוא מקבל הודעה שאביו לקה בשבץ. כשג'ון מגיע לבית החולים, הרופא מודיע לו שהמצב של אביו חמור. ג'ון, אשר מרגיש אשם על כך שלא היה ליד אביו בעת המקרה, שואל את הרופא אם התוצאה הייתה שונה אם הוא היה נמצא ליד אביו באותו רגע. הרופא אומר לו שזה לא היה משנה לדעתו, ג'ון כותב לאביו מכתב וקורא לו אותו בבית החולים. בסופו של דבר, אביו של ג'ון מת.
לאחר מותו של אביו, ג'ון נוסע לפגוש את סוואנה. הוא מוצא אותה בביתה, ומגלה להפתעתו שבעלה הוא טים, ולא רנדי שהיה זה שהתחרה בג'ון על ליבה של סוואנה. סוואנה מספרת לו שבעלה חולה בסרטן לימפה ושהוא מבקש לפגוש אותו. ג'ון נוסע איתה לבית החולים, שם טים מחכה למותו, שם טים מתנצל בפניו על שלקח ממנו את אהובתו ואומר לו שסוואנה לעולם לא תסתכל עליו (טים) כמו שהיא מסתכלת על ג'ון ושהיא עדיין אוהבת אותו. ג'ון שב הביתה עם סוואנה לארוחת ערב, שם הוא מתעמת איתה ודורש ממנה לתרץ למה לא התקשרה כשהיה לה קשה בלעדיו. בתחילה היא מסרבת לענות לו, אך לבסוף מתוודה שהיא פחדה להתקשר אליו כי ידעה שמיד כשתשמע את קולו, תנטוש את רעיון החתונה, אותה הייתה חייבת לקיים בגלל שטים ואלאן הזדקקו לה מאוד.
ג'ון פונה ללכת וסוואנה אומרת לו "נתראה בקרוב" כמו שנהגו להגיד אחד לשני בעבר, ומבקשת ממנו להגיד לה את זה בחזרה, אך ג'ון השבור אומר לה "שלום סוואנה" ויוצא. סוואנה נותרת מאחוריו ממררת בבכי.
בהמשך ג'ון הולך לחנות אספנות ומוכר את כל אוסף המטבעות של אבא שלו ושומר רק את המטבע שהיה האהוב על אביו, אותו הוא לוקח איתו לצבא. סוואנה שולחת לו מכתב בו היא מספרת שהיא קיבלה תרומה אנונימית שתיתן לטים תרופה שתעניק לו עוד קצת זמן לחיות כדי להיפרד ממשפחתו. אך היא לא יודעת שהתרומה האנונימית היא מג'ון עצמו ושבשבילה הוא מכר את האוסף שירש מאביו. בסוף המכתב היא כותבת לו שיש דבר אחד שנותר כפי שהוא היה תמיד, רמז לאהבתה.
בסוף הסרט רואים את ג'ון הולך ברחוב עם אופניו ונעצר לקשור אותן לעמוד, כאשר הוא רואה את סוואנה מביטה בו מחלון מסעדה סמוכה. השניים מחליפים חיוך וסוואנה יוצאת אליו ושניהם מתחבקים.

ביקורות

הסרט קיבל לרוב ביקורות שליליות. האתר Rotten Tomatoes הודיע ש28% מתוך 95 מבקרים העניקו לסרט ביקורת חיובית, והממוצע המשוקלל שקיבל הוא 4.3 נקודות מתוך 10. על פי המבקרים המובילים של Rotten Tomatoes, שכוללים מבקרים פופולריים וידועים מכתבי העת, האתרים, תוכניות טלוויזיה ותוכניות הרדיו המובילות, דירוג הסרט הוא 20% בלבד. ההסכמה הכללית שהייתה באתר היא "ג'ון היקר סובל ממסגרת קלישאתית קשה". האתר Metacritic נתן לסרט ציון של 43% על פי 33 ביקורות.

הכנסות

בשבוע הראשון לצאתו, "ג'ון היקר" היה במקום הראשון בשוברי הקופות עם הכנסות של 30.5 מיליון דולר, כשהוא מביס את הסרט "אווטאר" ששהה שבעה שבועות ברציפות במקום הראשון. נכון ליולי 2011, הסרט הכניס כ-115 מיליון דולר ברחבי העולם.